桃園市新屋國小110學年度校內語文競賽

客語情境式演說稿

各位評審先生、各位同學:大家好! 𠊎係第 號，今晡日𠊎愛講个 係第1張圖

日時頭大家都去上班上課，只伸到阿婆一儕在屋下，電話響了，阿婆接起電話。電話該頭就講:阿婆妳有接到法院个傳票無?因為你有詐騙个嫌疑，這下法院寄傳票分你，你係毋想坐管仔，這下黏時去銀行匯錢過來。

阿婆一聽到愛坐管仔，就當緊張，煞煞拿等儲金簿仔摎印仔，來到銀行櫃台講:遽遽𠊎愛匯錢，係無啊!𠊎就會分警察捉去關，櫃台个細阿姐，看到阿婆恁緊張，黏時就知，發生麼个事情了。

佢拿起電話 打165反詐騙專線，說明這下个情況，一片打電話，另外有兩儕摎阿婆說明這可能係詐騙，勸阿婆冷靜毋使緊張，交分警察來處理，警察會查清楚，喊阿婆耐心等警察查明。

無一下仔，警察就來到，證明係詐騙，好得銀行行員个通報，阿婆辛苦省屎省尿，存个錢正無分人騙走，係無啊!阿婆愛噭就無目汁，所以接到可能係詐騙電話時，毋好慌張，做得打165專線來查證。

𠊎斯講到這，承蒙大家!